ಬಣ್ಣ ಬಣ್ಣದ 100 ಶೂ, ಚಪ್ಪಲಿಗಳನ್ನು ಕದ್ದ ನರಿ

-ಫೋಟೋ ವೈರಲ್

ಬರ್ಲಿನ್: ನರಿಯೊಂದು ಬಣ್ಣ ಬಣ್ಣದ ಶೂ, ಚಪ್ಪಲಿಗಳನ್ನ ಕದ್ದಿರುವ ವಿಚಿತ್ರ ಘಟನೆ ಜರ್ಮನಿಯ ಬರ್ಲಿನ್ ನ ಜಹ್ಲೆಂಡೋರ್ಫ್ ನಲ್ಲಿ ನಡೆದಿದೆ. ನರಿ ಶೂ ತೆಗೆದುಕೊಂಡು ಹೋಗುತ್ತಿರುವ ಫೋಟೋ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿದೆ.

ಜಹ್ಲೆಂಡೋರ್ಫ್ ನಿವಾಸಿಗಳ ಶೂ, ಚಪ್ಪಲಿ, ಸ್ಯಾಂಡಲ್ ಗಳ ಕಳ್ಳತನವಾಗುತ್ತಿದ್ದವು. ಆದ್ರೆ ಯಾರಿಗೂ ಕಳ್ಳ ಸಿಕ್ಕಿರಲಿಲ್ಲ. ಇದೀಗ ಶೂ ಕದಿಯುತ್ತಿರೋದು ನರಿ ಎಂಬ ವಿಚಾರ ಬೆಳಕಿಗೆ ಬಂದಿದೆ. ಕಳೆದ ಎರಡು ವಾರಗಳಿಂದ ಶೂಗಳು ಕಳ್ಳತನವಾಗಿದ್ದು, ನರಿ ಸಂಗ್ರಹಿಸಿಟ್ಟಿದ್ದ ಸ್ಥಳವನ್ನು ಸಹ ನಿವಾಸಿಗಳು ಪತ್ತೆ ಮಾಡಿದ್ದಾರೆ.

Fuchs, Du hast die Schuh gestohlen…In #Zehlendorf wurden mehr als 100 Schuhe von einem Fuchs gemopst. Die ganze Geschichte morgen @TspCheckpoint. (: Christian Meyer) pic.twitter.com/pjnKhvobOa

— Felix Hackenbruch (@FHackenbruch) July 26, 2020

ಜಹ್ಲೆಂಡೋರ್ಫ್ ನಿವಾಸಿ ಕ್ರಿಶ್ಚಿಯನ್ ಮೇಯರ್ ತನ್ನ ಹೊಸ ಶೂ ಕಳೆದುಕೊಂಡಿದ್ದರ ಬಗ್ಗೆ ಬೇಸರ ವ್ಯಕ್ತಪಡಿಸಿ ಫೇಸ್‍ಬುಕ್ ನಲ್ಲಿ ಬರೆದುಕೊಂಡಿದ್ದರು. ಇದೀಗ ಶೂ ಕಳ್ಳ ಸಿಕ್ಕಿರುವ ಬಗ್ಗೆ ಫೆಲಿಕ್ಸ್ ಎಂಬವರು ಟ್ವಿಟ್ಟರ್ ನಲ್ಲಿ ಬರೆದುಕೊಂಡಿದ್ದಾರೆ. ಆದ್ರೆ ಮೇಯರ್ ಕಳೆದುಕೊಂಡಿದ್ದ ಹೊಸ ಬ್ರ್ಯಾಂಡೆಡ್ ಜಿಮ್ ಶೂ ಸಿಕ್ಕಿಲ್ಲ.